BASES REG. AXUDAS BÁSICAS DE EMERXENCIA SOCIAL PARA O EXERCICIO 2016.
ADMINISTRACIÓN LOCAL — Municipal — Baiona (Subvencións, 14/07/2016)

Vista a Resolución de concesión de subvención pola Xunta de Goberno Local da Deputación Provincial de Pontevedra de data 10 de xuño de 2016 para a concesión de axudas básicas de emerxencia para gastos correntes e de investimento, e una vez contabilizado o expedinte de xeración de crédito, Esta Alcaldía, de conformidade co establecido na Lei 38/2003 do 17 de novembro, Xeral de Subvencións, da Lei 9/2007, do 13 de xuño de Subvencións de Galicia, e regulamentos de desenvolvemento, RESOLVE: Primeiro.— Aprobar as bases reguladoras para a concesión de axudas básicas de emerxencia para gastos correntes e de investimento, de conformidade co seguinte cláusulas O programa de AXUDAS BÁSICAS DE EMERXENCIA, pretende financiar no ano 2016, as demandas de urxente e puntual necesidade dos cidadáns do concello, que se atopen en situación ou risco de exclusión social, con especial atención a aquelas persoas con menores ao seu cargo que se atopen nesa situación. Os servizos sociais comunitarios municipais do concello de Baiona, como Concello de menos de 20.000 habitantes da provincia de Pontevedra, solicitou á Deputación de Pontevedra unha axuda 10.200€ para levar a cabo o programa de AXUDAS BÁSICAS DE EMERXENCIA (8.000€ para gastos correntes e 2.200€ para investimento) sendo concedida a devandita axuda mediante acordo da Xunta de Goberno Local da Deputación de Pontevedra de data 10 de xuño de 2016. Persoas cunha precariedade económica grave, contrastada polo departamento de Servizos Sociais, e familias usuarias de servizos sociais, pola súa problemática social contrastada. Establécese unha contía máxima dispoñible para cada unidade de convivencia de 1.000€ importe que abrangue a suma de axudas parciais que puideran concederse. Dentro do orzamento municipal estas axudas incluiranse na aplicación orzamentaria: 231-48000 no relativo a os gastos correntes, e na partida 231-78900 relativo ao investimento, do Orzamento Xeral de 2016, nas que existe consignación suficiente segundo certificado de retención de crédito nº 5469 Establécese un criterio económico que ten en conta os ingresos da familia en relación ao número de convivintes e as contías establecidas para a RISGA (que equivale ao 75% da contía do IPREM) e o salario mínimo interprofesional SMI. Tódolos requisitos económicos estarán baseados en datos referidos ao último ano (dende maio de 2015 a maio de 2016). Daráselle prioridade a cubrir as necesidades alimentarias das familias con menores, que se atopen en situación de exclusión social ou en risco de estalo. Terase en conta que as familias sexan ou foran perceptoras de axudas sociais tipo RISGA, foran derivadas á ONG local para recibir alimentos, derivadas ao PGIS, ou ben estean incluídas no programa de educación familiar. Para os efectos desta convocatoria computaranse como membros da unidade familiar, tódalas persoas que convivan no mesmo domicilio, sexa cal sexa a relación de parentesco. Se valorarán ingresos e circunstancias familiares recollidas no Anexo II. En calquera caso estas axudas son incompatibles con outras subvencións, axudas ou ingresos para a mesma finalidade percibidas por calquera outra axuda doutra Administración Pública ou privada. Alimentación.— Destinadas á compra de alimentos perecedoiros como complemento ás achegas entregadas pola ONG local “Ayuda al mundo necesitado”, como entidade de iniciativa social que realiza reparto de alimentos ao longo do ano ás persoas e familias derivadas dende o departamento de Servizos Sociais. Así como de alimentos para bebés ou persoas con dietas especiais debido a restricións alimenticias prescritas por un facultativo (celíacos, diabéticos, etc…). No relativo aos gastos de alimentación só admitirase o gasto en produtos de primeira necesidade; é dicir: cereais, lácteos, peixe, carne, legumes, verduras, froita. Non se admitirá o gasto en bebidas de ningún tipo, sexan ou non alcohólicas, chocolates, doces, así como produtos que non sexan considerados como básicos, agás as excepcións debidamente xustificadas. O detalle dos produtos que serán obxecto da axuda virá sinalado nas instrucións que ao respecto se sinalen polo departamento de servizos sociais. Uso da vivenda.— Destinadas a posibilitar que se continúe habitando a vivenda habitual: Pago de recibos.— Destinadas a evitar a perda de subministracións básicas da vivenda e paliar situacións de empobrecemento enerxético: recibo de electricidade, gas, gasóleo ou auga. Non se admitirá o gasto do teléfono xa sexa fixo ou móbil. Pago de produtos de hixiene e limpeza.— Destinados á compra de produtos básicos de uso común para a limpeza da vivenda (lixivia, líquido lavalouza,…) así como de produtos de aseo persoal (xabón, desodorizante, produtos de hixiene feminina, etc). Non se admitirá o gasto en colonias, perfumes. O detalle dos produtos que serán obxecto da axuda virá sinalado nas instrucións que ao respecto se sinalen polo departamento de servizos sociais. Pago de farmacia.— Destinadas ao pago de produtos farmacéuticos prescritos por un facultativo especialista e/ou polos médicos de atención primaria. A axuda solicitada referirase á achega que deba facer o usuario por non estar cuberta polo SERGAS. Pago de desprazamentos.— Destinadas ó pagamento de desprazamentos a recursos asistenciais ou sanitarios fóra do propio concello cando sexan debidos a tratamentos, xestións ou actividades que non poidan ser levadas a cabo dentro deste. Así mesmo, realizaranse pagos de desprazamentos dentro do propio concello cando estes sexan motivados polas xestións ou actividades relacionadas co programa de educación familiar, servizo de axuda no fogar, ou asistencia a recursos sociais, educativos ou sanitarios do propio concello. Axudas de apoio á infancia.— No caso de menores de idade poderáselle facer fronte a gastos non incluídos nos puntos anteriormente mencionados nesta base quinta que posibiliten a continuidade do menor no seu medio familiar. Estes gastos deberán incidir directamente na calidade de vida dos menores e ir acompañados do correspondente informe social que xustifique a súa necesidade. Pago de lentes e audífonos.— Destinadas ó pagamento total ou parcial de audífonos para aquelas persoas que teñan diagnosticado un déficit auditivo e teña prescrita esta axuda técnica. Así mesmo para compra de lentes a aquelas persoas con déficit visual diagnosticado e con necesidade do seu uso. Adquisición de electrodomésticos básicos.— Compra de electrodomésticos básicos (lavadora, quentador, cociña, frigorífico,.) que contribúan a favorecer a inclusión social das persoas máis desfavorecidas Axudas para o acondicionamento e habitabilidade da vivenda. O formulario para solicitar a participación (ANEXO I) nesta convocatoria estará a disposición no departamento de servizos sociais do concello. No devandito ANEXO I deberase indicarse a cantidade solicitada. Este formulario, debidamente cuberto, deberá ser asinado por un membro responsable da unidade de convivencia. Presentarase no departamento de servizos sociais do concello, en horario de 9:00 a 11:00 de luns a venres, xunto co orzamento dos gastos solicitados, facendo entrega a unha técnica de dito departamento xunto coa documentación que se precisará para valorar as circunstancias da unidade de convivencia recollidas no Anexo II, e que lle será requirida ao comprobar que non consta xa no expediente de servizos sociais. (documentación tipo: DNIs, acollemento familiar, xustificantes de ingresos da unidade de convivencia, número de conta, recibos de vivenda, situación de desemprego, discapacidade ou dependencia.) O prazo de presentación de solicitudes será de 30 días naturais contados a partir do seguinte á publicación no Boletín Oficial da Provincia, do extracto das presentes bases que será remitida ao devandito Diario Oficial pola Base de Datos Nacional de Subvencións, Dende Servizos Sociais e de Intervención consultarase o Padrón municipal para comprobar a convivencia efectiva no Padrón dos membros da unidade familiar. Asemade realizaranse as xestións oportunas dende o Concello para comprobar os inmobles dos que son titulares. De existir algún defecto na solicitude ou documentación adxuntos, seralle notificado ao interesado/a para que nun prazo de 10 días emende o defecto ou achegue os documentos preceptivos, con indicación de que si non o fixera considerarase desistido na súa petición despois da correspondente resolución, de conformidade co disposto no artigo 71 da Lei 30/1992, de 26 de novembro, de Réxime xurídico das administracións públicas e do procedemento administrativo común. A instrución do procedemento de concesión das axudas correspóndelle as técnicas do departamento de servizos sociais do Concello, que realizarán de oficio as actuacións que estimen necesarias para a determinación, ou coñecemento e a comprobación dos expedientes. Así mesmo, deberán elaborar un informe e proposta de resolución explicando e motivando a aplicación dos criterios de valoración, ANEXO II, e dos criterios de concesión establecidos na base terceira, que se elevará á Alcaldía para a súa aprobación definitiva e que será notificada aos solicitantes. Transcorridos tres meses a partir do día seguinte ao que remate o prazo de presentación da solicitude sen que os interesados obteñan unha resposta expresa, entenderase desestimada a petición. Unha vez notificadas as axudas polo Concello procederase ao seu pago anticipado do 50% da axuda concedida aboándose directamente aos beneficiarios, ao número de conta sinalado na súa solicitude. Unha vez recibidos os fondos, os beneficiarios, nun prazo máximo de 1 mes, presentarán a documentación xustificativa: facturas orixinais ou documentos análogos con valor probatorio no ámbito mercantil e administrativo polo importe da axuda concedida, documentos nos que se poña de relevo que os gastos que figuran nesa factura se aplicaron á finalidade para a que foi concedida a axuda. Nas citadas facturas deberá figurar “pagado” e o selo do establecemento correspondente. Non se admitirá tickets de supermercado, deberá presentarse obrigatoriamente factura do establecemento polo importe da compra, acompañada do ticket no que figure detallado o importe da compra. No caso de gastos de alimentación non se admitirán facturas de importe inferior a 25€. No caso de gastos de subministro de enerxía ou gas, a factura deberá vir a nome do beneficiario da axuda, si se trata dun inmoble de aluguer e figura a nome do propietario do inmoble, deberá acompañarse do contrato de arrendamento. As devanditas facturas deberán vir acompañadas do xustificante de pagamento, xa sexa por transferencia bancaria, ingreso en conta ou xiro postal onde figure como pagador o beneficiario da axuda. Unha vez xustificada esta axuda adecuadamente, procederase o ingreso do importe restante. O prazo máximo para a xustificación das subvencións percibidas será o 30 de novembro de 2016 No caso de que a contía da factura presentada non se axuste ao sinalado nas presentes bases e nas instrucións do departamento de servizos sociais, ou sexa inferior ó importe da axuda concedida e recibida, iniciarase expediente de reintegro de subvencións, de conformidade co sinalado nos artigos 72 e seguintes da Lei de Subvencións de Galicia. A contía consignada para esta convocatoria ascende á contía concedida pola Deputación de Pontevedra con cargo ás axudas básicas de emerxencia publicadas no BOP do 14 de abril do 2016 Esta convocatoria terá vixencia ata o 31 de decembro de 2016. Estas axudas rexeranse polo establecido nestas bases, polo establecido nas bases publicadas no BOP nº 9 do BOP do 14 de abril de 2016, e polo sinalado na Lei 38/2003, Xeral de Subvencións. ANEXOS.— Tódos os anexos referidos nestas bases para a solicitude e a xustificación destas subvencións serán facilitados no Rexistro xeral do Concello de Baiona ou ben a través da páxina web de concello de Baiona: www.baiona.org”. Segundo.— Publicar as presentes Bases no BOP de Pontevedra E remitir un extracto das mesmas á Base de Datos Nacional de Subvencións En Baiona a 30 de xuño de 2016.—A Alcaldesa, en funcións, María Iglesias Fernández.